《蒙莫伯镕饷酒携即菁村元举山庄赏菊阙客皆称叹以诗二首谢 其一》
宋代·葛胜仲

野饮政自乐，何庸拘束交。穷居阙醇旨，逼此岁欲凋。

冷仙歘照阙，开尝惊韵高。秋空映黄菊，气澄扫微霄。

携之寿佳客，岂讳十里劳。供酿者谁子，颇疑人姓焦。

三杯反淳朴，一盏破郁陶。酒材兼谱至，我醉吟今朝。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。